Diari Oficial de la Generalitat Valenciana


Sumari del DOGV 9106, del 14-06-2021 (2021/5895)

Informació pública de la versió preliminar de la segona modificació del text refós del Pla parcial I/4 Albufereta, del Pla general d'ordenació urbana.
------------------------------------------------------------------------------------------------------------------------------------------------------

### Dades del document

Número de DOGV
:   9106

Data del DOGV
:   14-06-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/5895


Data del document
:   25-05-2021

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Informació pública de la versió preliminar de la segona modificació del text refós del Pla parcial I/4 Albufereta, del Pla general d'ordenació urbana. [2021/5895]  
El planejament del sector PP I/4, Albufereta, del Pla general d'ordenació urbana d'Alacant (PGMOU d'ara en avant), ha patit una llarga tramitació, que es va iniciar poc després que s'aprovara el Pla general l'any 1987.  
El Pla parcial que va ordenar detalladament el sector I/4 va ser aprovat definitivament pel Ple de l'Ajuntament d'Alacant en sessió celebrada el dia 8 de novembre de 1991. Posteriorment, s'han aprovat dues modificacions en 2003 i 2009.  
En el cas de la primera modificació, va produir l'aprovació definitiva del text refós del Pla parcial i del Programa d'actuació integrada del polígon A, aprovada pel Ple el 8 d'abril de 2003. No obstant això es va considerar necessari promoure un nou expedient de modificació puntual en les ordenances del Pla parcial i fer vinculant l'ordenació de volums per a donar cabuda a l'edificabilitat prevista en el pla.  
  
En la segona modificació, la modificació puntual núm. 1 del text refós del Pla parcial, que s'aprova definitivament el 29 de setembre de 2009, es presenta projecte de reparcel·lació. En el desenvolupament del seu procediment, el departament tècnic de Gestió Urbanística informa sobre la impossibilitat de materialitzar l'edificabilitat adjudicada en dues parcel·les resultants, motiu pel qual se sol·licita a l'urbanitzador que comprove la possibilitat de materialitzar l'edificabilitat adjudicada a cadascuna de les parcel·les resultants i, si escau, inicie la tramitació de les modificacions oportunes que solucionen aquesta problemàtica.  
  
L'objecte inicial de la modificació puntual en tramitació (modificació puntual núm. 2 del text refós del Pla parcial I-4 Albufereta d'Alacant) és l'eliminació del caràcter vinculant de les petjades volumètriques, excepte en l'illa 2.  
La Comissió d'Avaluació Ambiental, en la sessió celebrada el 30 de novembre de 2017, va acordar emetre un informe ambiental i territorial estratègic favorable (amb data de signatura 5 de desembre de 2017 i publicat en el DOGV amb data 01.02.2018) en el procediment simplificat d'avaluació ambiental i territorial estratègica de la modificació puntual núm. 2 del Pla parcial del sector PP I/4 «Albufereta» d'Alacant, condicionada al fet que prèviament a la seua aprovació definitiva es complisquen, entre d'altres, l'existència del corriol de la platja de Sant Joan, la incidència de la perillositat d'inundació i l'elaboració d'un estudi d'integració paisatgística.  
La proposta de modificació és conforme amb les condicions establides en el PGMOU, els informes tècnics municipals emesos prèviament, i també en el determinat en l'informe ambiental i territorial estratègic. No obstant això, la modificació planteja també desvincular la petjada volumètrica de les edificacions de l'illa 2.  
Aquesta novetat en l'expedient no implica canvis substancials, ni en cap cas suposa una contravenció del determinat en l'informe ambiental de 5 de desembre de 2017, i els tècnics que subscriuen ho consideren oportú, ja que permetria reblir l'aprofitament d'aquesta, tractant a totes les illes lucratives amb els mateixos criteris.  
  
Amb data 18 de maig de 2021, la Junta de Govern Local va adoptar entre altres els següents acords:  
  
«Primer. Sotmetre al procés d'informació pública la versió preliminar de la modificació puntual núm. 2 del Pla parcial 1.4 L'Albufereta d'Alacant.  
Segon. Publicar edictes sobre aquest tema en el Diari Oficial de la Generalitat Valenciana, en un periòdic d'àmplia difusió i en la pàgina web municipal, indicant que el termini del període d'informació pública serà de 45 dies hàbils comptats a partir de la data de publicació de l'edicte corresponent en el Diari Oficial de la Generalitat Valenciana.»  
  
La relació dels documents presentats per la mercantil NOZAR, SA, relatius a la modificació puntual núm. 2 del text refós del Pla parcial I-4 Albufereta d'Alacant, és la següent:  
  
A) Carpeta: annexos, que al seu torn conté altres tres carpetes:  
1. Carpeta: estudi d'integració paisatgística, amb set arxius:  
EsIP\_MP2-PPs1-4Albufereta-VMARZO2021\_MODIFICADO.pdf  
Mapa1\_localizacion.pdf  
Mapa2\_cuenca visual.pdf  
Mapa3\_unidadespaisaje.pdf  
Mapa4\_recursospaisaje.pdf  
Mapa5\_puntosobservacion.pdf  
Mapa6-Iverde.pdf  
2. Carpeta: estudi d'inundabilitat, amb l'arxiu NVU\_Albufereta\_Ed03.pdf  
3. Carpeta: informes emesos, amb onze arxius:  
IATE.pdf  
Informe Agricultura.pdf  
Informe DT Planeam Ayto feb 2017.pdf  
Informe DT Planeam Ayto julio 2017.pdf  
Informe Infraestructura Verde y Paisaje.pdf  
Informe Riesgo Inundación.pdf  
Informe Serv Territ Urbanismo.pdf  
Informe Sostenib Costas y Mar.pdf  
Informe Vías Pecuarias.pdf  
Informes Ayuntamiento Alicante 1-4 Albufereta.pdf  
Resol\_22\_12\_2017\_DGMNyEA.pdf  
  
B) Carpeta: plànols en DWG, que conté vint arxius d'en format dwg i la carpeta REFX, que conté altres 26 elements.  
Per tant s'inicia el tràmit d'exposició al públic que es va establir en l'acord de la Junta de Govern Local de 18 de maig de 2021 durant un termini de 45 dies hàbils.  
Durant el termini indicat, es podran formular al·legacions i observacions, podent aportar tota classe de documentació o mitjans de prova que s'estimen adequats en el seu suport.  
La documentació podrà examinar-se en les dependències de l'Oficina d'Informació Urbanística, situada a la plaça de l'Ajuntament, núm. 5, en dies hàbils i en horari d'oficina, i en la pàgina web en la següent adreça d'enllaç:  
http://www.alicante.es/es/node/29835  
  
Es publica per a coneixement general, segons el que es preveu en l'article 53 i concordants de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Alacant, 25 de maig de 2021.- El sotssecretari de l'Ajuntament d'Alacant: Germán Pascual Ruiz-Valdepeñas.